When the Ship Comes In

«**When the Ship Comes In**» er ei vise av Bob Dylan, gjeven ut på det tredje albumet hans, *[[The Times They Are a-Changin']]* i 1964.

Joan Baez sa i dokumentarfilmen *[[No Direction Home]]* at songen var meir eller mindre inspirert av ein hotellresepsjonist som nekta å la Dylan få eit rom fordi han såg «uvaska» ut (han var ikkje kjend utafor visemiljøet på denne tida). Songen flyt så ut til å bli ein episk allegori om å sigre over dei undertrykkande «høge herrane». Ei anna inspirasjonskjelde var Bertolt Brecht/Kurt Weill-songen «Pirate Jenny».

I følgje biografiforfattaren Clinton Heylin vart «When The Ship Comes In» skriven i august 1963 «etter Dylan vart fornærma då han prøvde å bestille eit hotellrom, men resepsjonisten mislikte den ustelte utsjånaden hans  og Joan Baez måtte gå god for han». Heylin spekulerer i at «Jenny's Song» frå Brecht- og Weill sin *Threepenny Opera* òg var ein inspirasjon. Den tidlegare kjærasten til Dylan, Suze Rotolo, hugsar at «interessa hennar for Brecht påverka han. Eg arbeidde for The Circle i Square Theater og han kom ofte å høyrde på. Han likte særs godt songen som Lotte Lenya var kjend for, 'Pirate Jenny'.»

Kort tid etter Dylan skreiv songen, framførte han og Baez songen i lag på Marsjen til Washington den 28. august 1963, som ein kan høyre på Dylan-albumet *Live 1962-1966: Rare Performances From The Copyright Collections* (2018).  Dylan framførte seinare songen i Carnegie Hall den 26. oktober 1963. Denne versjonen finst å *[[The Bootleg Series Vol. 7: No Direction Home: The Soundtrack]]* (2005).

Dylan framførte songen under Live Aid den 13. juli 1985, akkompagnert av Keith Richards og Ron Wood frå Rolling Stones.

## Kjende versjonar
*Peter, Paul and Mary spelte inn songen i 1965 på albumet *A Song Will Rise* og gav han ut på singel. 
*Arlo Guthrie framførte songen i 1972 på albumet *Hobo's Lullaby* i tillegg på konsertar. Eit konsertopptak finst på *Live In Sydney*.
*Cindy Kallet, Ellen Epstein & Michael Cicone framførte songen i 1993 på albumet sitt *Only Human*.
*Den irske visegruppa The Clancy Brothers framførte songen på *[[The 30th Anniversary Concert Celebration]]* frå Bob Dylan. Dei spelte òg inn songen i 1995 på albumet sitt *[[Older But No Wiser]]*.
*Det irske punkrockbandet The Pogues spelte songen i 1996 på albumet *[[Pogue Mahone]]*.
*The Chieftains fekk med seg The Decemberists på songen i 2012 på albumet *Voice of Ages*.
*Det skotske rockebandet Idlewild spelte inn songen som ei B-side til singelen sin «These Wooden Ideas».
*Marcus Carl Franklin spelte inn songen i den Dylan-inspirerte filmen *[[I'm Not There]]*. Denne versjonen finst i den originale musikken til filmen. 
*The Hollies spelte denne songen på albumet sitt *Hollies sing Dylan*. I 2017 vart versjonen deira av «When the Ship Comes In» nytta i ei reklamefilm for Volkswagen.
*Hugues Aufray spelte inn songen på fransk som «Le jour ou le bateau viendra».
* Den britiske gruppa Folk Blues Incorporated spelte inn songen som A-side på ein single (B-side: Don't Hide), som kom ut i november 1966

### Svensk versjon
*Dei svenske songarane Mikael Wiehe og Totta Näslund song ein svensk versjon på albumet sitt *Totta & Wiehe - Dylan*. Denne var omsett av Wiehe og kalla «När vårt skepp slår til».

### Norsk versjon
Fredrik Friis skreiv ein norskspråkleg versjon av songen kalla «Vel i havn», framført av Hansen i 1970.

## Kjelder

**Denne artikkelen bygger på «[[:en:When the Ship Comes In|When the Ship Comes In]]» frå ,  den 4. november 2018.* 
*** oppgav desse kjeldene:*

## Bakgrunnsstoff
*Teksten på BobDylan.com